Akademija umetne inteligence za poslovne aplikacije
2024-04-08
Za pametno in zeleno preobrazbo gospodarstva je potreben hitrejši razvoj strokovnjakov številnih poklicnih profilov. Na področju razvoja človeških virov, pomembnih za inovacijsko dejavnost, je delež diplomantov naravoslovja in tehnike večji kot pred desetimi leti ter nad povprečjem EU in vodilnih inovatork, a teh kadrov še vedno močno primanjkuje. Število diplomantov IKT ne zadošča potrebam digitalne preobrazbe podjetniškega sektorja in postaja eden največjih izzivov, ne le v Sloveniji, temveč tudi v EU.
Generativna umetna inteligenca je ena najbolj inovativnih področij umetne inteligence. Učenje generativne AI omogoča kadrom, da razumejo te tehnologije in prepoznajo njihov potencial za inovacije v njihovih sektorjih. Izkoristite priložnost in se nam pridružite na treh izobraževanj, ki jih nadaljujemo v okviru Akademije umetne inteligence. Tokrat se bomo posvetili generativni umetni inteligenci.
Zakaj se udeležiti delavnic akademije?
Delavnica je prvi korak v svet generativne umetne inteligence za vse, ki želijo izkoristi priložnosti, ki jih ta tehnologija prinaša. V treh dneh delavnic se bodo udeleženci spoznali ne le z osnovami velikih jezikovnih modelov ter koraki vpeljave, temveč bo poudarek predvsem na praktičnih primerih, skozi katere bomo predstavili dejanske aplikacije modelov kot sta BERT in ChatGPT.
O čem bomo govorili in komu je namenjena?
V uvodu, ki je namenjen tudi vodstvenemu kadru, bomo predstavili primere uporabe jezikovnih modelov v podjetjih, korake, kako se lotiti uvedbe teh tehnologij, pasti in težave, na katere moramo biti pozorni in kako jih zmanjšati.
Nadaljnje delavnice so zastavljene praktično, »hands-on«, ter tako primarno namenjene razvojnemu kadru v podjetjih. Udeleženci se bodo spoznali z učinkovito komunikacijo z velikimi jezikovnimi modeli, t.i. »prompt« inženiringom. Predstavili bomo razlike med diskriminativnimi in generativnimi jezikovnimi modeli. Skozi praktične primere, kot sta klasifikacija besedil in ekstrakcija informacij, bodo spoznali BERT arhitekturo. Zaključili bomo z aplikacijami generativnih jezikovnih modelov, najprej z nadgradnjo ChatGPT-ja z uporabo GPT-jev in funkcij, ki omogočajo komunikacijo z lastnimi dokumenti in aplikacijami. Za konec pa bomo predstavili knjižnico LangChain, ki omogoča razvoj aplikacij okrog jezikovnih modelov – razvili bomo virtualnega asistenta, ki lahko odgovarja na vprašanja o internih dokumentih in komunicira z drugimi aplikacijami.
Dodatne informacije in prijava>>

Predstavitev strokovnega znanja/storitev na področju 3D tiska na spletni delavnici pobude Vanguard
2024-04-09
Pobuda Vanguard v okviru pilotnega projekta 3DP Pilot 9. aprila organizira spletno delavnico poslovnih inovatorjev »3DP Business Innovators Meeting (3DP BIM)«. Na njej bodo mala in srednja podjetja, velika podjetja, raziskovalni centri, univerze lahko predstavili svoje strokovno znanje/storitve na področju napredne proizvodnje. Dobrodošle so predstavitve (okrog 8 minut) organizacij, ki so dejavne v vrednostni verigi 3D tiska ali so pripravljene prevzeti rešitve 3D tiska. Slovenijo v pobudi Vanugard zastopa SBRA, kjer člani lahko dobijo dodatne informacije o možnosti za predstavitev na spletni delavnici. Prijave za predstavitve je treba oddati do 25. marca.
Delavnica je priložnost za vse, ki iščejo določeno strokovno znanje/kompetence, določene vrste partnerjev (končni uporabniki, ponudniki tehnologije…), želijo izvajati posebne dejavnosti v okviru mreže pobude Vanguard (recimo izmenjava podatkov), imajo poseben projekt in ciljno opredeljeno možnost financiranja zanj, vendar še vedno iščejo partnerje.
Na delavnici bo na posebni seji svoje potrebe predstavil vodilni svetovni proizvajalec razsvetljave Signify, ki že lahko množično proizvaja razsvetljavo s 3D tiskanjem. Za ta namen išče partnerje za skupni razvoj in inovacije. Glavni material, ki ga uporablja, je polikarbonat. Za svojo proizvodnjo želi najti druge materiale ali materiale z večjo vsebnostjo recikliranih snovi. Množično proizvodnjo bi rad razširil z 800 na 1200 mm, za kar išče inovativne rešitve.
Pomembna tema na delavnici bo drugi razpis VInnovate, ki je nov mehanizem financiranja pobude Vanguard. Objavljen bo 8. maja in se bo odprt do 30. oktobra. Zagotovil bo možnosti za nepovratna sredstva za medregionalne predstavitvene projekte. Predstavitev na spletni delavnici 9. aprila je zlasti za mala in srednja podjetja lahko prvi korak k pripravi ustreznega predloga za ta razpis. Slovenija je med regijami, ki razmišljajo, da se bodo prijavile na ta razpis.
Organizacije lahko za delavnico pripravijo dve predstavitvi. Eno za sejo, ki bo namenjena Signify in eno za druge seje. Organizacije, ki so se že predstavile na eni od prejšnjih delavnic poslovnih inovatorjev v okviru pobude Vanguard, se lahko 9. aprila predstavijo še enkrat. V tem primeru se morajo osredotočiti na druga strokovna znanja/potrebe.

Javni posvet o koheziji - Razvoj, znanost in inovacije za konkurenčnejšo in pametnejšo Evropo
2024-04-09 09:30 - 13:00 (Europe/Ljubljana)
Na Ministrstvu za kohezijo in regionalni razvoj pripravljamo dogodek, namenjen razpravi o možnostih in priložnostih, ki jih nudi evropska kohezijska politika pri reševanju izzivov in potreb na področjih razvoja, znanosti in inovacij.
Evropska unija preko evropske kohezijske politike in drugih mehanizmov nudi podporo in finančne vire za reševanje razvojnih razlik ter izvajanje številnih ukrepov z namenom spodbujanja inovativne in pametne gospodarske preobrazbe ter regionalne povezljivosti.
Nacionalne strateške razvojne prioritete in niše smo v Sloveniji opredelili s Slovensko strategijo pametne specializacij. Ta je podlaga za izvajanje evropske kohezijske politike tudi v programskem obdobju 2021-2027, predvsem v okviru cilja »Pametna Evropa«, kjer opredeljujemo ukrepe na področju razvoja in izboljšanja raziskovalnih in inovacijskih zmogljivosti, uvajanja naprednih tehnologij, izkoriščanja prednosti digitalizacije, krepitve rasti in konkurenčnosti MSP ter razvoja znanj in spretnosti, industrijskega prehoda in podjetništva.
Želja je, da evropsko kohezijsko politiko približamo ljudem, predvsem tudi tistim, ki neposredno izvajajo razvojne projekte, ter da usmerjamo evropska sredstva v ukrepe, ki bodo Sloveniji prinesli dolgoročne razvojne in ekonomske koristi.
Osrednji del dogodka bo namenjen predstavitvi evropske kohezijske politike in panelu oziroma pogovoru državnega sekretarja pristojnega za kohezijsko politiko z državnim sekretarjem na ministrstvu za visoko šolstvo, znanost in inovacije, državnim sekretarjem na ministrstvu za gospodarstvo, turizem in šport ter s predstavniki organizacij in podjetji, ki delujejo na področju razvoja in znanosti.
Na dogodku se bomo predstavili tudi SRIP ToP na svoji stojnici. Vam, našim članom, pa ponujamo možnost soudeležbe. In sicer tako, da nam svoje manjše promocijske materiale dostavite in jih bomo predstavili obiskovalcem na stojnici (letaki, brošure, vizitke, ipd.), torej manjši promocijski material, pingvini/roll-upi žal ne zaradi prostorske omejenosti.

Slovensko - madžarski poslovni forum SMART CITY
2024-04-11 09:30 - 12:00
Ob priložnosti obiska madžarske poslovne delegacije v Sloveniji, v sodelovanju z Javno agencijo SPIRIT in madžarskimi partnerji, organiziramo Slovensko – madžarsko poslovno srečanje z bilateralnimi srečanji (B2B).
Pričakujejo obisk madžarskih podjetij zainteresiranih za poslovno sodelovanje s slovenskimi na področju IKT in sicer pametnih mest in skupnosti, pametne tovarne in digitalizacije.
Vabimo vas, da se dogodka udeležite in združite vaš poslovni interes za sodelovanje s tujimi partnerji.
Prijave na dogodek sprejemajo do torka, 9. aprila 2024 ure preko elektronske prijavnice.
Odjave sprejemamo pisno na elektronski naslov ines.cigoja@gzs.si, najkasneje do 9. aprila 2024 do 12.00 ure. Po tem roku vam GZS zaračuna 50 evrov na udeleženca kot nadomestilo za stroške organizacije.
Udeležba na dogodku je brezplačna.
Dodatne informacije in prijava>>

EIT Manufacturing: Spodbujanje bolj vključujoče industrije - vpliv programa RIS Inclusiveness
2024-04-17 14:00 - 16:30
Z veseljem vas vabimo na prihajajoči spletni seminar z naslovom “EIT Manufacturing: Spodbujanje bolj vključujoče industrije – vpliv programa RIS Inclusiveness”, ki bo potekal na spletu 17. aprila ob 14:00-16:30 CET.
Spletni seminar je namenjen spodbujanju vključevanja invalidov v proizvodno industrijo in predstavitvi petih projektov, ki jih podpira program Regional Innovation Scheme (RIS) Inclusiveness.
Na tem dogodku bodo imeli udeleženci edinstveno priložnost, da se iz prve roke učijo od priznanih govorcev, ki bodo delili svoje pobude in spoznanja o spodbujanju vključevanja. Poleg tega boste pridobili dragocen vpogled v inovativne rešitve, ki jih razvija pet ekip, ki sodelujejo v programu RIS Inclusiveness.
Rezervirajte si mesto na naslednji povezavi Eventbrite, kjer boste našli tudi dnevni red dogodka: https://www.eventbrite.com/e/eit-manufacturing-fostering-a-more-inclusive-industry-tickets-871672324387?aff=oddtdtcreator

Evropsko sodelovanje v znanosti in tehnologiji How much does it COST to bring researchers and innovators together
2024-04-19 10:00 - 12:00
Slovensko gospodarsko in raziskovalno združenje (SBRA) v Bruslju, Litvanska povezovalna pisarna za raziskave, razvoj in inovacije v Bruslju (LINO), pisarna NCBR v Bruslju – Business & Science Poland, Univerza Eötvös Loránd, Univerza Corvinus v Budimpešti in Nacionalni urad za raziskave, razvoj in inovacije na Madžarskem vas vabijo na spletni seminar na temo: “how much does it COST to bring researchers and innovators together,” ki bo potekal v petek, 19. aprila, ob 10.00.
Evropsko sodelovanje v znanosti in tehnologiji (COST) je finančna organizacija, ki financira raziskovalne mreže, imenovane akcije COST (COST Actions). Te mreže spodbujajo sodelovanje med znanstveniki po vsej Evropi in širše ter pospešujejo napredek v raziskavah in inovacijah. Raziskovalci lahko preko odprtega razpisa COST (COST Open Call) predlagajo financiranje mrež, ki temeljijo na njihovih interesih, na katerem koli znanstvenem področju. Akcije so interdisciplinarne, odprte in razširljive, trajajo štiri leta in vključujejo različne zainteresirane strani, kot so zasebni sektor, oblikovalci politik in civilna družba.
Glavni cilj tega spletnega seminarja je predstaviti COST in njegove ukrepe, ter poudariti izkušnje Slovenije, Litve, Poljske in Madžarske pri sodelovanju z njim. S praktičnimi primeri bomo raziskali, kako COST olajšuje sodelovanje za spodbujanje napredka v raziskavah in pospeševanje inovacij.
Spletni seminar je brezplačen in bo potekal v angleškem jeziku.
Prijave zbiramo na na tej spletni strani, program pa je na voljo na tej povezavi.
Vljudno vabljeni!

AMULET webinar: Regulation related to building products
2024-04-23 10:30 - 12:00
Vabimo vas k udeležbi na prihajajoči spletni seminar AMULET. V kolikor vas zanima dobava in razvoj materialov, je ta spletni seminar za vas.
TEMA: “Regulation related to building products: selected case studies”
Spletni seminar je organiziran za MSP, ki se ukvarjajo z razvojem materialov za gradbeni sektor. Predstavljenih bo več primerov uporabe, kjer je bil obravnavan CPR in primerov, kjer se pri proizvodnji gradbenih materialov uporabljajo sekundarne surovine.
Webinar bo gostil AMULET-ov partner Institut Jožef Stefan.
Govorci: prof. dr. Vilma Ducman in dr. Majda Pavlin (Zavod za gradbeništvo Slovenije), dr. Jakob König in dr. Uroš Hribar (Institut Jožef Stefan)
Udeležba na webinarju je brezplačna!
Obvezne so predhodne prijave na povezavi: https://amulet-h2020.eu/webinar-material-supply-development-2/

ZELEKTRO - Vizija za trajnostno elektroindustrijo
2024-04-23 13:00 - 15:00
V srcu poslanstva Zbornice elektroindustrije je podpora zelenega prehoda, ključnega stebra za zagotavljanje konkurenčnosti slovenske elektroindustrije. Vljudno vas vabimo, da se pridružite delovni skupini za zeleni prehod elektroindustrije – ZELEKTRO – in odkrijte najnovejše trende v okolju primerni zasnovi izdelkov, trajnostnih procesih in tehnologijah, ter se pripravite na prihajajoče zakonodajne spremembe, ki prinašajo nove priložnosti za vaše podjetje.
Na prvem spletnem srečanju v torek, 23. aprila 2024, ob 13. uri, bomo čas namenili pregledu trajnosti iz vidika elektroindustrije ter storitve, ki so na voljo članom ZEI v podporo zelenemu prehodu.
Program in prijava >>

Predstavitev RPA razpisa s strani ESA, možnost bilateralnih srečanj
2024-04-25 09:00 - 15:00
Ministrstvo za gospodarstvo, turizem in šport skupaj z Evropsko vesoljsko agencijo (ESA) organizira predstavitev petega razpisa »Requesting Party Activity« (RPA).
RPA razpis je namenjen izključno slovenskim podjetjem in raziskovalnim institucijam (tuji partnerji lahko sodelujejo do 20%) z namenom priprave slovenske industrije, da je konkurenčna za sodelovanje v programih ESA, v katere je Slovenija že vključena ter za razvoj kompetenc za vključitev v nove izbirne programe.
S pomočjo razpisa RPA se razvijajo kompetence, zmogljivosti in izkušnje, ki državi pridruženi članici ESA omogočajo dosego dolgoročnih ciljev na področju vesolja, tudi polnopravno članstvo v ESA, in krepitev vesoljskega sektorja.
Predstavitev ESA razpisa RPA ter časovnice objave bo potekala v četrtek 25. aprila 2024 v prostorih Ministrstva za gospodarstvo, turizem in šport, Kotnikova 5, Ljubljana, s pričetkom ob 9.00.
Za udeležbo na predstavitvi razpisa je potrebna predhodna prijava na e-poštni naslov space.mgrt@gov.si do ponedeljka 22. aprila (do konca dneva).
Dne 25. aprila 2024 v popoldanskih so možna tudi bilateralna srečanja s predstavniki ESA.
Interes za bilateralna srečanja je potrebno izkazati z izpolnitvijo priloženega obrazca in prijavo na space.mgrt@gov.si do ponedeljka 22. aprila (do konca dneva).
Dogodek bo potekal v angleškem jeziku.

EIT Manufacturing: MathchMaking 2024
2024-04-29 08:00 - 2024-04-30 17:00 | ON-LINE
Z veseljem sporočamo, da bo EIT Manufacturing 29. in 30. aprila organiziral spletni dogodek povezovanja. Upoštevajte, da bodo smernice za razpis objavljene 22. aprila. Poleg tega bo kmalu objavljen podrobnejši dnevni red. Gradivo za komunikacijo je na voljo TUKAJ.

EIT Manufacturing razpisi in MatchMaking dogodek
2024-04-29 08:00 - 2024-04-30 17:00
EIT Manufacturing je uradno objavili tri razpise za zbiranje predlogov za leto 2025, ki zajemajo RIS, inovacije in izobraževanje. Več informacij na povezavi Call for Proposals 2025 – EIT Manufacturing
EIT Manufacturing načrtuje dogodek povezovanja 29. in 30. aprila. Ta dogodek bo odlična priložnost za mreženje, povezovanje z bodočimi sodelavci in raziskovanje sinergij za prihodnje projekte. Za več podrobnosti o dogodku Match Making obiščite spletno stran TUKAJ.

Uporabna trajnostna analitika: Od LCA analize do trajnostne strategije in ESRS poročanja
2024-05-16 09:00 - 12:30
Člane Zbornice elektroindustrije vabijo na delavnico trajnostne analitike v četrtek, 16. maja 2024 ob 9. uri na Gospodarski zbornici Slovenije, v dvorani G. Delavnica poteka v okviru delovne skupine za zeleni prehod elektroindustrije – ZELEKTRO, namenjena pa je predstavitvi pristopov k uporabni trajnostni analitiki in povezovanju analitike z ESRS standardi.
Želite narediti LCA analizo na primeru lastnega izdelka? Vabimo vas, da predloge izdelkov pošljete na mitja.krajnc@linking-map.com, najkasneje do 6. maja 2024. Ker bomo na delavnici lahko prikazali LCA analizo le za nekaj izdelkov, bomo vaše predloge pregledali in predhodno uskladili s predlagatelji.
Dodatne informacije in prijava>>

Poslovni forum Slovenija - Srbija
2024-05-17 10:00 - 15:00
Iščete nov posel? Sedite na B2B stol in spoznajte uspešna podjetja iz Srbije!

Iščete nove izdelke za vaš prodajni program?
Partnerje, ki vam bodo pomagali razvijati vaše produkte?
Proizvajalce izdelkov, ki jih želite vgraditi v vaše končne produkte?
Specializirana znanja, ki lahko dopolnijo vrednost vaših rešitev?
Ali morda partnerje pri investicijah, ki jih načrtujete v eni od obeh držav?

Če ste na katero od gornjih vprašanj odgovorili pritrdilno, potem se nam morate pridružiti na poslovnem forumu Slovenija-Srbija. Izkoristite priložnost in spoznajte predstavnike uspešnih srbskih podjetij, ki bodo v Ljubljani iskali priložnosti pri slovenskih partnerjih.
ŽELIM SVOJ B2B STOL
Poslovni forum slovenskim podjetjem ponuja odlično izhodišče za nova poslovna partnerstva. Vabimo vas, da se nam pridružite na poslovnem forumu, na katerem se bomo osredotočili na konkretne priložnosti za nadaljnjo gospodarsko sodelovanje med Slovenijo in Srbijo.
B2B srečanja se začnejo ob 13.00 uri, takoj po zaključku poslovnega foruma. Forum se bo osredotočil na praktične primere in zelo konkretne priložnosti za krepitev gospodarskega sodelovanja med Slovenijo in Srbijo. Državama se ponuja edinstvena priložnost za krepitev trgovinskih vezi, skupno vlaganje v inovativne projekte ter razvoj novih poslovnih modelov, ki bodo spodbudili rast in ustvarjanje delovnih mest v regiji.
Podrobnejši program si lahko ogledate na spodnji povezavi, vabljeni tudi k prijavi na poslovni forum, da si zagotovite mesto v dvorani.
OGLEJTE SI PROGRAM POSLOVNEGA FORUMA
PRIJAVA NA POSLOVNI FORUM>>

Dan meroslovja 2024
2024-05-21
Urad RS za meroslovje organizira dogodek ob svetovnem dnevu meroslovja, pri katerem sodeluje tudi sekcija SiMER. Zato vas vabimo, da si rezervirate 21. maj 2024 in se nam pridružite v Hotelu Maestoso Lipica na Dnevu meroslovja 2024 s krovno temo »Merimo danes za trajnostni jutri«. Tudi letos bodo z nami zanimivi gostje, ki bodo z nami delili bogate in inovativne razvojne rešitve ter izkušnje na področju meroslovja in meritev za trajnostno prihodnost.
Podroben program še sledi.
Udeležba na Dnevu meroslovja 2024 je brezplačna, vendar se je potrebno prijaviti najkasneje do 20. maja 2024, na: dogodki.mirs@gov.si.
Vabljeni!

Slovensko-britanski dan obrambne industrije
2024-05-21 09:00 - 17:00
Javna agencija SPIRIT Slovenija skupaj z Ministrstvom za gospodarstvo, turizem in šport, Grozdom obrambne industrije Slovenije (GOIS) ter Veleposlaništvom Združenega kraljestva in Severne Irske organizira Slovensko britanski dan obrambne industrije.
Dogodek predstavlja odlično priložnost za predstavitev dobrih praks in dosežkov obrambne industrije obeh držav. Prav tako bo forum možnost za vzpostavitev in krepitev stikov ter razvoj novih poslovnih priložnosti.
K prijavi vabimo podjetja, ki nudijo proizvode in storitve na področju obrambne industrije ter podjetja s komplementarnimi dejavnostmi, še posebej na področju elektroindustrije, strojne industrije in podobno.
Sodelovanje so potrdila britanska podjetja: Babcock, BAE Systems, Assongu Tradings Ltd, The Blue Group, TIA Group, Mallaghan Group.
Seznam podjetij za B2B sestanke bo objavljen naknadno.
Dogodek je brezplačen in bo potekal v angleškem jeziku.
Rok za prijavo je 17. maj 2024.
Dodatne informacije in prijave>>

Delavnica: Priprava na NIS 2 direktivo
2024-05-22 09:00 - 12:30
Sprememba zakonodaje, s katero bo novi Zakon o informacijski varnosti (ZInfV) implementiral direktivo EU, bo zavezovala zelo širok obseg zavezancev in uskladila izvajanje zahtev kibernetske varnosti na evropskem trgu. Kaj morajo zavezanci in podjetja v dobavni verigi postoriti za uspešno delovanje v pogojih spremenjene zakonodaje bo ključni predmet delavnice »Priprava podjetij na NIS 2 direktivo«
Namen delavnice Predstavitev sprememb in vpliv evropske direktive NIS 2 (Direktiva o varnosti omrežij in informacij 2) na poslovne procese v podjetjih in organizacijah ter izpostavitev primernih metod in rešitev za prilagoditev poslovanja zahtevam direktive NIS 2.
Dodatne informacije>>

Inovacije z uporabo plazemskih tehnologij v industriji, medicini in kmetijstvu
2024-05-22 09:30 - 15:00
Uporaba plazemskih tehnologij v industriji, medicini in kmetijstvu je vse bolj razširjena, saj predstavlja okolju prijazen način obdelave materialov za povečanje adhezije, doseganje sprememb kemijske sestave površine ali za povečanja specifične površine (nanostrukturiranje) kot tudi način za dekontaminacijo površin in izboljšano rast nekaterih poljščin. Namen dogodka je prikazati različne uporabne vidike plazemskih tehnologij ter različne vrste plazemskih sistemov.
Predstavitev plazemskih tehnologij bo zelo obsežna in je lahko zanimiva za različne vrste podjetji in aplikacij od orodjarske industrije, do katalize, obdelave površin za boljšo adhezijo, pasivacijo površin, itd.
Vljudno vabljeni na izmenjavo idej in bodočih uspešnih sodelovanj!
Zaradi omejenega števila mest prosimo za predhodno REZERVACIJO na: ita.junkar@ijs.si
Dodatne informacije in program dogodka>>

Evropski obrambni sklad - Slovenski informativni dan 2024
2024-05-23 09:00 - 11:00
Slovensko gospodarsko in raziskovalno združenje (SBRA) organizira brezplačen info dan na temo Evropskega obrambnega sklada (EDF) v Ljubljani na Fakulteti za družbene vede, Univerze v Ljubljani, dne 23. maja 2024 od 09.00 do 10.45. Vljudno vabljeni vsi, ki ste kakorkoli zainteresirani ali pa že vpleteni v tovrstne obrambnovarnostne aktivnosti, da pridobite dodatne informacije iz prve roke.
Evropski obrambni sklad je osrednji in verjetno še najbolj odprt obrambni sklad EU za financiranje različnih inovativnih obrambnih produktov in tudi storitev, zato njegov razpis, ki zapade 22. novembra 2024 in ga predstavljajo še pred info dnevom, ki ga organizira tudi Evropska komisija v Bruslju. Slovenci pri predhodnikih tega sklada nismo bili preveč uspešni, a so se stvari s sistematičnim in organiziranim pristopom tako ministrstva za obrambo (MORS), kot tudi Slovenskega gospodarskega in raziskovalnega združenja (SBRA) v Bruslju zelo spremenile. To še posebej velja za Slovence rekordno leto 2021. Danes imamo številna slovenska podjetja in tudi inštitute, ki se lahko pohvalijo s partnerstvi v različnih obrambnih projektih, imamo pa tudi prva koordinatorstva projektov, o čemer več tudi na konferenci.
V programu namenjajo dovolj časa za temeljito predstavitev EDF razpisa, ki jo bo izvedel predstavnik DEFIS iz Evropske komisije iz Bruslja. Hkrati vas naprošajo, da pripravite vprašanja glede razpisa, in jih po možnosti sporočite še pred konferenco na info@sbra.be.
Konferenca je brezplačna, potekala bo v slovenskem in angleškem jeziku.
Prijave na konferenco zbirajo na tej spletni strani, program konference pa je na voljo na tej povezavi.

Japonska in Republika Koreja za SME podjetja
2024-05-28 10:00 - 11:30
Vabimo predstavnike podjetij na predstavitev novega programa EU Business Hub – Japan and the Republic of Korea, ki bo potekala 28. maja od 10.00 do 11.30 ure preko spleta.
Program Poslovno vozlišče EU – Japonska in Republika Koreja financira EU in je namenjen malim in srednjim podjetjem (MSP), ki delujejo na področju zelene, digitalne in zdravstvene industrije ali storitev. Cilj programa je krepitev izvoznih in naložbenih dejavnosti evropskih MSP podjetij ter spodbujanje odpornejših, trajnostnih in tehnološko naprednejših vrednostnih verig med EU ter Japonsko in Južno Korejo.
V okviru programa bodo v naslednjih štirih letih (2024-2027) organizirani obiski specializiranih poslovnih delegacij (po 10 v vsaki državi) v katerih bo 50 izbranim inovativnim podjetjem, ki bodo zadostila izbranim kriterijem, omogočene priprave in obsežno poslovno svetovanje pred samim obiskom v tujini.
Na predstavitvi novega programa, ki bo potekala 28. maja od 10.00 preko spleta bodo prikazani cilji in storitve, ki jih bo podjetjem ponudil program, informacije o načrtovanih obiskih poslovnih delegacij, pogoji in merila za doseganje kriterijev in postopek izbire za udeležbo, podrobno pa bo predstavljen tudi časovni razpored posameznih dogodkov, prijavnih rokov ipd.
Celoten dnevni red in seznam govornikov si lahko ogledate tukaj.
Če ste torej MSP ali zagonsko podjetje, ki deluje v zelenem, digitalnem ali zdravstvenem sektorju in iščete poslovne priložnosti v Vzhodni Aziji in bi se morda želeli udeležiti delegacij na Japonsko in v Republiko Korejo, potem vas vabimo, da se nam pridružite na online dogodku.
Vašo udeležbo na predstavitvenem dogodku lahko do 27. maja do 12.00 ure potrdite tukaj.
Dodatne informacije: support@eubusinesshub.eu, ali na GZS: marko.jare@gzs.si

23. Okoljski dan gospodarstva: Ali smo na pravi poti?
2024-06-04
V zavesti ljudi je močna povezava med pojmom okolja in trajnosti, čeprav je to le eden od treh stebrov trajnosti. Miselna povezava se je oblikovala s hitrim razvojem okoljskih politik in zakonodaje v zadnjem pol stoletju. Poseben pomen pa je okoljske politika dobila z Evropskim zelenim dogovorom, s katerim je okoljska politika postala središče za oblikovanja drugih politik in strategij.
Na letošnjem 23. Okoljskem dnevu gospodarstva bomo dobili vpogled v nove zahteve okoljske zakonodaje tako na ravni EU kot tudi novih zahtev nacionalne zakonodaje zaradi nedavnih sprememb ZVO-2A. Okrogla miza bo posvečena razumevanju razvoja okoljske zakonodaje v luči trajnosti. Že drugič bomo podelili nagrado za okoljskega trajnostnega menedžerja in dan zaključili s trajnostno modno revijo in prijetnim druženjem. Vljudno vabljeni!
Okoljski dan gospodarstva je tradicionalno strokovna konferenca, kjer predstavljamo okoljske trende in novosti, ki so pomembni za gospodarstvo. Ker so okoljske teme v zadnjem času zelo povezane tudi z politikami EU se nam bodo letos pridružili in z nami delili svoja stališča tudi predstavniki nekaterih evropskih zbornic in združenj. Njihove predstavitve bodo potekale v angleškem jeziku.
Ob glavni konferenci bo potekala še VIRIDI delavnica / okrogla miza, ki bo posvečena možnosti razvoja krožnega gospodarstva z izboljšanim sodelovanjem v čezmejni regiji Interreg med Slovenijo in Avstrijo.
Udeležba je brezplačna. Predhodna prijava je obvezna
PROGRAM in PRIJAVA preko vstopne spletne strani
Vljudno vabljeni!

Strateški posvet Tehnologija vodenja SCCT'24
2024-06-05 09:00 - 15:30
KC STV organizira Strateški posvet Tehnologija vodenja SCCT’24, ki bo potekal v sredo dne 5. junija 2024 , s pričetkom ob 9. uri v prostorih IJS, Teslova ulica 30, Ljubljana.
Kompetenčni center za napredne tehnologije vodenja (KC STV) kot naslednik Tehnološke mreže Tehnologija vodenja procesov posodablja svojo strateško raziskovalno in inovacijsko agendo (SRIA). Dogodek bo podal pregled prednostnih področij tehnologij vodenja v okviru Trajnostne slovenske strategije pametne specializacije (S5) in usmeritev razvoja na področju napredne tehnologije vodenja.
Poudarek bo na njihovih strateških prednostnih področjih:

umetna inteligenca za nadzor in optimizacijo,
digitalni dvojčki v tehničnih procesih
področje energetike v kompleksnih sistemih,
prognostika in upravljanje zdravja strojev in procesov,
industrijski internet stvari,
integrirani sistemi MES in
avtonomni mobilni sistemi.

Za vsako od prednostnih področij tehnologije vodenja bo poudarjen splošni pregled področja.
Mednarodni partnerji iz EU združenj bodo predstavili svoje nove ali posodobljene agende raziskav in inovacij, ki so povezane z razpisi Horizon Europe(HE) v prihodnjih letih in podprte tudi z našim SRIA. Prvič bomo gostili tudi predstavnika organizacije UNIDO, ki bo predstavil informacije o ciljih njihove globalne pobude AI in Manufacturing (AIM).
Fokus internacionalizacije podjetij bodo osvetlili predstavniki slovenske gospodarske diplomacije.
Partnerji iz SRIPov, s katerimi sodelujejo, bodo predstavili področja svojih domen, kjer želijo vzpostaviti bilateralno sodelovanje.
Dogodek organizira grozd Napredne tehnologije vodenja. Grozd vodi zavod KC STV, ki je eden od upravičencev SRIP Tovarne prihodnosti.
Udeležba na dogodku je brezplačna, NUJNA pa je predhodna registracija.
Dodatne informacije in prijava>>

Efficient, Lightweight, Sustainable Advanced Materials - Supporting EU industries to meet the Green Deal targets
2024-06-06 09:00 - 16:00 | Bruselj
Razvoj in sprejetje inovativnih, učinkovitih, lahkih in trajnostnih naprednih materialov/postopkov sta ključnega pomena za evropsko industrijo, da doseže znatno zmanjšanje ogljičnega odtisa in napreduje h krožnemu gospodarstvu, s čimer prispeva k znatnemu zmanjšanju emisij CO2 in “net-zero” prihodnosti.
Delavnica „Efficient, Lightweight, Sustainable Advanced Materials – Supporting EU industries to meet the Green Deal targets“ združuje številne raziskovalne pobude, ki jih financira Evropska komisija v okviru okvirnega programa Obzorje Evropa, ki celovito obravnavajo predstavljene izzive.
Namen delavnice je:

obveščanje zainteresiranih strani v industriji o najnovejših raziskovalnih ukrepih in rezultatih na tem področju;
olajšati dialog med raziskovalno skupnostjo in industrijo, da se ugotovijo potrebe industrije in prihodnje strategije;
uskladiti prednostne naloge raziskav in inovacij s prihodnjimi naložbami v EU.

Dodatne informacije>>

LEADERS – Women Innovators in Manufacturing at EIT RIS
2024-06-07 11:00 - 13:00 | ON LINE
Z veseljem vas obveščamo, da se je pred kratkim začel razpis LEADERS – Women Innovators in Manufacturing at EIT RIS .   Kot v prejšnjih izdajah je razpis tekmovanje, ki slavi ženske inovatorke, ki stojijo za rešitvami, ki obravnavajo izzive, povezane s proizvodnjo.  Nagrade bodo podeljene inovatorkam iz upravičenih držav EIT RIS, ki so pomembno vplivale na inovacijski ekosistem s pretvorbo idej v nove in napredne izdelke in/ali storitve, ki koristijo ljudem in planetu.   Tako kot v lanski izdaji je natečaj strukturiran na naslednji način: v prvem krogu prijav bo do 60 upravičenih prijaviteljev prejelo spletno usposabljanje za predstavitve. Po drugem krogu oddaje posnetih videopredstavitev bo šest najbolje uvrščenih prijaviteljev povabljenih na podelitev, kjer bodo javno razglašeni trije zmagovalci, ki bodo prejeli nagrade v vrednosti 10.000 EUR, 7.500 EUR oziroma 5.000 EUR. Prijave so odprte do 15. julija 2024.
Vse podrobnosti so na voljo na namenski spletni strani: https://www.eitmanufacturing.eu/calls/ris-leaders-2024/.
Spletna informativna seja o razpisu bo organizirana 7. junija ob 11.00 po srednjeevropskem času.
Povezava za prijavo: Info Session

Predstavitev akcijskih načrtov (AN) SRIP ToP
2024-06-10 08:00 - 2024-06-11 17:00 | Hotel Slovenija, Portorož, Obala 33, 6320 Portorož, 6320, Slovenija
Vabimo vas na Predstavitev akcijskih načrtov (AN) SRIP ToP, ki bo potekala v živo, 10. junija 2024 v sklopu industrijskega foruma IRT2024 v Portorožu.

Vsi člani SRIP ToP ste za udeležbo dne 10.6.2024 oproščeni kotizacije na IRT forumu, ki vključuje jutranje dogodke, kosilo, kavo ter druge aktivnosti. Hkrati boste imeli člani SRIP ToP in tudi ostali udeleženci foruma priložnost prisostvovati našemu delu in aktivno deliti svoje ideje ter mnenja glede akcijskega načrta in se morebiti aktivno vključiti in postati novi člani SRIP ToP. Povezavo do prijave najdete TUKAJ (če ste člani SRIP ToP, to vpišite v opombo ob prijavi na dogodek).

Program dogodka predstavitve AN v ponedeljek 10.6.2024 od 14:30 do 16:30:

14:30 Otvoritev dogodka – Ita Junkar (predsednica UO SRIP ToP)
Kratka predstavitev SRIP ToP – Igor Kovač (Direktor SRIP ToP)
Uvod v predstavitev AN – Aleš Hančič (Predsednik programskega odbora SRIP ToP)

14:40 Predstavitve AN HOM/KET
Tehnologije vodenja – Miha Glavan
Robotika – Igor Kovač
Fotonika – Rok Petkovšek
Plazemske tehnologije – Ita Junkar
Sodobne proizvodne tehnologije za materiale ter nano in kvantne tehnologije – Matjaž Spreitzer

15:30 Predstavitve AN VVV
Pametna mehatronska orodja – Aleš Hančič
Inteligentni sistemi vodenja za tovarne prihodnosti – Giovanni Godena
Pametne tovarne – Andreja Hlišč
Robotski in laserski sistemi in komponente – Erih Arko
Napredne zelene tehnologije – Andrej Kokol

16:20 Predstavitve akcijskih načrtov skupnih storitev

16:30 Sklepi in zaključek dogodka – Aleš Hančič (Predsednik programskega odbora SRIP ToP)

Program poteka celotnega foruma najdetena spletni strani dogodka (AN SRIP ToP).

PRIJAVA >>
Vljudno vabljeni k udeležbi!

Novi pristopi za reševanje izzivov v zdravstvu: DIHs za P4 Medicino
2024-06-12 09:00 - 17:00
Dogodek bo služil kot platforma za združevanje deležnikov in vodij iz zdravstvenega sektorja ter sorodnih področij, da skupaj raziščemo perspektive P4 medicine – prediktivne, preventivne, personalizirane in participativne. Dogodek, ki temelji na projektu DIHsP4_Medicine, si prizadeva podpreti prizadevanja evropskih digitalnih inovacijskih središč (EDIH-ov) za promocijo paradigme P4 v medicinskem področju ter digitalizacijo zdravstva skozi različne storitve in mehanizme sodelovanja v ekosistemu.
Temeljni del dogodka je validacija skupnega akcijskega načrta, ki so ga razvili partnerji konzorcija tekom projekta. Načrt bo validiran skupaj s strokovnjaki iz medicinskih in zdravstvenih sfer. Ta načrt bo prispeval k ustvarjanju dinamičnih in povezanih inovacijskih ekosistemov, z znatnim vplivom na sektor zdravstva in dobrega počutja, v skladu z evropsko zdravstveno strategijo.
Vaša udeležba na dogodku je pomembna, saj ponuja priložnost za mreženje z nacionalnimi in mednarodnimi EDIH-i, podjetji, medicinskimi institucijami in drugimi deležniki s področja.
Dogodek bo vključeval povezovanje, ki bodo omogočila načrtovanje virtualnih ali osebnih srečanj ena na ena s potencialnimi sodelavci, deležniki in drugimi udeleženci prek platforme B2Match.
Komu je dogodek namenjen?

Ponudnikom tehnologij
Inovatorjem
Javnim institucijam
Zdravstvenim institucijam
Digitalnim inovacijskim središčem
Igralcem inovacij

Zabeležite si 12. junij v svoj koledar in se pridružite spletni, bogati razpravi o preoblikovanju prihodnosti zdravstva skozi inovativne pristope in prizadevanja.
Registriracija>>

Sodobne digitalne rešitve za proizvodna podjetja 2
2024-06-12 10:00 - 12:00
Sodobne digitalne rešitve, vključno z umetno inteligenco (UI), prinašajo revolucijo v proizvodni sektor. Podjetja uporabljajo UI za optimizacijo procesov, izboljšanje kakovosti in povečanje učinkovitosti. Algoritmi strojnega učenja omogočajo proaktivno vzdrževanje in natančen nadzor kakovosti, medtem ko avtomatizirani sistemi povečujejo produktivnost. UI omogoča prilagodljivost proizvodnje, optimizacijo zalog in boljše upravljanje oskrbovalne verige. Prav tako pospešuje razvoj novih izdelkov in izboljšuje operativno učinkovitost, kar postavlja temelje za trajnostno rast.
Spletni seminar bo predstavil dobre prakse, še posebej tiste, ki vključujejo najsodobnejše tehnologije, vključno z UI. Da bi podjetja ostala konkurenčna, morajo vlagati v digitalne zmogljivosti, ki so učinkovite, enostavne za implementacijo in uporabne v celotni organizaciji, s ciljem izboljšanja poslovanja in priprave na agilno, moderno poslovanje.
Kako to doseči, da bomo pripravljeni na hitrejše, agilno in konkurenčnejšo poslovanje?
Spletni seminar je namenjen proizvodnim podjetjem različnih panog, ki jim želimo predstaviti dobre prakse naših članov.
Spletni seminar je brezplačen, nanj se je potrebno prijaviti!
PRIJAVA>>

Delavnica: Prehod v trajnostno poslovanje
2024-06-17 - 2024-06-18
V okviru izobraževalnih dogodkov s področja trajnostnega poslovanja, ki jih na GZS organizirajo v sodelovanju z mednarodno priznanim podjetjem PARK, pripravljajo novo delavnico, na kateri boste prejeli uporabna znanja in strokovno pomoč za prehod vašega podjetja v trajnostno poslovanje.
Število udeležencev delavnice je omejeno na zgolj 15, zato lahko izbirate med dvema terminoma, in sicer 17. ali 18. junijem.
Na delavnici boste izvedeli, kako začeti postopek doseganja skladnosti s standardi ESG/ESRS. Prva poročanja za tiste, ki ustrezajo merilom in časovnici Direktive o poročanju o trajnostnem razvoju podjetij (CSRD, Corporate Sustainability Reporting Directive), bodo že v 2025 za leto 2024. V nadaljevanju se bodo poročanju morala pridružiti tudi vsa ostala podjetja. Pot do poročanja v skladu z standardi se začne z oblikovanjem trajnostne strategije.
Dopoldan bomo posvetili predvsem odgovorom na to, kako naj vaša organizacija izbere prave standarde ESRS za poročanje in kako jim dati prednost pri oceni pomembnosti. Obravnavali bomo upravljanje organizacije ter vlogo in odgovornost vodstva. V zadnjem delu delavnice pa bomo govorili o postavljanju ciljev, merjenju in zbiranju podatkov za poročanje ter kako pripraviti prvo pilotno poročanje.
Popoldne vam bomo pomagali opredeliti ambicije vašega podjetja na področju trajnostnosti ter časovni in akcijski načrt s pomočjo našega trajnostnega načrtovalca poti. Nazadnje boste določili prve cilje in kazalnike uspešnosti, ki jih boste uporabili pri komunikaciji z notranjimi in zunanjimi deležniki.
Dodatne informacije in prijava>>

Delavnica: Hekerski napadi na podjetja in kako se zaščititi
2024-06-17 08:00 - 16:00
Vas zanima, kako varna je vaša IKT infrastruktura v času, ko strmo narašča število kibernetskih napadov? Vas zanima kakšna orodja uporabljajo hekerji in kakšni so vektorji napada na organizacije?
Skrčen, osnovni tečaj etičnega hekanja odgovarja na zastavljena vprašanja. Cilj tečaja je udeležence spoznati z osnovnimi hekerskimi programi in tehnikami napadov, ki se jih uporablja za vdore v sisteme ter izkoriščanje ugotovljenih ranljivosti.
Delavnica je namenjena:

IKT Skrbnikom sistemov, ki bi se radi spoznali z osnovami hekerskih napadov
Sistemskim inženirjem
Varnostnim inženirjem
Vsem, ki jih zanima kako nas spletni napadalci najdejo in napadejo

Kaj boste na dogodku spoznali:

OSINT metodologije – vsak tečajnik bo na primeru svojega podjetja pasivno preiskal javno dostopne podatke. Spoznali bomo spletne storitve, ki nenehno zbirajo informacije o spletu.
Pregled zunanjega omrežja – Pregledali bomo aktualne spletne napade in spoznali, kako napadalci vdirajo in izrabijo infrastrukturo podjetij iz zunanjega omrežja.
Tehnike socialnega inženiringa – Pregledali bomo aktualne spletne prevare in spoznali, kako napadalci vdirajo in izrabijo infrastrukturo podjetij s pomočjo neukega uporabnika

Predznanje:

osnovno poznavanje Linux operacijskega sistema,
osnovno predznanje Windows operacijskega sistema,
poznavanje internetnega sklada protokolov (TPC/IP).

Dodatne informacije in prijava>>

COrporate digital responsibility (CDR) skills in central EUropean Smart specialisation
2024-06-17 13:30 - 17:30
Pridružite se nam na poglobljeni predstavitvi projekta COEUS Interreg Central Europe, namenjenega spodbujanju odgovornega digitalnega prehoda v MSP.
Kdaj: 17. junij 2024, od 13.30 do 17.30
Kje: Dimičeva 13, Ljubljana in online
V današnjem hitro razvijajočem se digitalnem okolju je ključnega pomena zagotoviti, da digitalizacija poteka odgovorno, ob ustreznem upoštevanju družbenih, gospodarskih, tehnoloških in okoljskih dejavnikov. Cilj projekta COEUS je opremiti MSP s potrebnimi veščinami in znanjem za obvladovanje izzivov in priložnosti digitalizacije.
Udeleženci bodo imeli priložnost:

pridobiti dragoceno znanje in spretnosti za odgovorno krmarjenje po izzivih digitalizacije,
se seznaniti z najboljšimi praksami strokovnjakov iz panoge in kolegov,
pridobiti vpogled v možnosti financiranja in podpore za izvajanje CDR,
navezati stike z zainteresiranimi stranmi in potencialnimi partnerji za prihodnje sodelovanje.

Prijava na dogodek je obvezna in jo lahko opravite TUKAJ.
*Dogodek bo potekal v angleškem jeziku.

Seminar: Možnosti poslovanja s Poljsko
2024-06-18 13:00 - 15:00
Poljsko slovenski poslovni Klub Triglav Rysy v sodelovanju z Gospodarsko zbornico Slovenije, Javno agencijo SPIRIT Slovenija ter veleposlaništvoma Republike Slovenije ter Republike Poljske vabi predstavnike slovenskega gospodarstva in ostale zainteresirane, da se udeležijo predstavitve – seminarja, ki bo potekal na Gospodarski zbornici Slovenije, dvorana C v 1. nadstropju v torek 18. junija od 13.00 ure naprej.
Na poslovnem dogodku bodo lahko udeleženci pridobili informacije o trenutnem stanju poljskega gospodarstva ter priložnostih za gospodarsko trgovinsko sodelovanje, o vrstah pomoči in spodbud, ki jih lahko slovenskim podjetjem nudijo nacionalne in lokalne podporne institucije in predstavništva, predstavljene pa bodo tudi izkušnje slovenskega podjetja. Del seminarja bo namenjen predstavitvi regije Zgornja Šlezija z glavnim mestom Katowice, kamor načrtujemo v jesenskem času obisk slovenske poslovne delegacije.
Poleg predstavnikov organizatorjev bodo udeležencem svojo dejavnost predstavili še Poljska investicijska in trgovinska agencija (PAIH), Urad maršala šlezijske regije ter regionalna Gospodarska zbornica Šlezije, katere predsedujoči je tudi častni konzul R Slovenije. Podroben program se nahaja v prilogi.
Vabimo vas, da se pridružite na poslovnem dogodku in izpolnite elektronsko prijavnico. Vaše prijave sprejemajo do ponedeljka 17. junija do 12.00 ure.
